**Dacă o secundă...**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă o secundă ar avea două

Minute,

Mi-ar mai da puțin răgaz

Ca să-mi regândesc

Fericirea,

Furându-ți o privire...

Dacă un an ar avea o oră,

I-aș saruta praful

De pe aripi

Înainte ca-n

Neantu-i să se-arunce...

Dacă o viață

S-ar măsura în

Tăceri,

Noi am trai-o de-atâtea

Ori pe-a noastră...

Dacă azi n-ar mai fi azi,

Sau ieri n-ar mai fi ieri,

Câte povești am

Începe de maine?

Câte speranțe s-ar mai

Transforma-n suspine?

Dacă timpul n-ar mai

Exista în imaginația noastră,

De câte ori ne-am mai naște

În această viață?...